
Informatīvais ziņojums 
[bookmark: _Hlk145635508]“Par atļauju Zemkopības ministrijai (Valsts augu aizsardzības dienestam) uzņemties papildu valsts budžeta ilgtermiņa saistības, īstenojot Vienotā tirgus programmas projektu “Uzlabot darbīgo vielu un augu aizsardzības līdzekļu novērtēšanas procesu, stiprinot Valsts augu aizsardzības dienesta kapacitāti un kompetenci”
(SMP-FOOD-2022-BIOCIDES-PESTICIDES-IBA projekts Nr. 101137400 – SPPS PPD 2023)

1. Pamatojums informatīvā ziņojuma virzībai

Saskaņā ar Likuma par budžetu un finanšu vadību 24. panta trešo daļu budžeta iestādes var uzņemties valsts budžeta ilgtermiņa saistības, nepārsniedzot saimnieciskā gada valsts budžeta likumā noteikto valsts budžeta ilgtermiņa saistību maksimāli pieļaujamo apmēru. Budžeta iestādes var uzņemties papildu valsts budžeta ilgtermiņa saistības vienīgi Eiropas Savienības (turpmāk – ES) politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums. 

Vienotā tirgus programma (angļu val. Single Market Programme – SMP) (turpmāk – SMP) tika pieņemta 2021. gada 28. aprīlī. Ar 4,208 milj. euro lielu piešķirto budžetu laikposmam no 2021. līdz 2027. gadam SMP piedāvā integrētu paketi, lai atbalstītu un stiprinātu Vienotā tirgus pārvaldību un darbību. SMP budžets paredzēts konkurences politikas pasākumu atbalstam. Šī konkurences programma ļaus Eiropas Komisijai (turpmāk – EK) tieši atbalstīt konkurences politikas attīstību un nodrošināt efektīvu, iedarbīgu un atbilstošu konkurenci. SMP ir mūsdienīga, vienkārša un elastīga programma, kas saskaņoti apvieno lielu pasākumu klāstu, kuri iepriekš tika finansēti atsevišķi. Tā nodrošinās ne tikai nepārtrauktību Vienotā tirgus īstenošanai praksē, bet arī kopumā efektīvāku naudas izlietojumu ES iedzīvotāju vajadzībām un ļaus koncentrēties uz prioritātēm, kas ir būtiskas atveseļošanās procesiem. Viena no prioritātēm, ko atbalsta SMP, ir augsta līmeņa veselības nodrošināšana cilvēkiem, dzīvniekiem un augiem visā pārtikas ķēdē.

Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, (turpmāk – regula Nr. 1107/2009) uzliek pienākumu dalībvalstīm nodrošināt, ka kompetentajām iestādēm ir pietiekami daudz atbilstīgi kvalificētu un pieredzējušu darbinieku, lai efektīvi un iedarbīgi pildītu regulā Nr. 1107/2009 paredzētos pienākumus. EK mērķis ir atbalstīt dalībvalstis, veicināt ilgtspējīgas pārtikas ražošanas aprites sistēmas, palielinot dalībvalstu spējas novērtēt un izņemt no tirgus nedrošos augu aizsardzības līdzekļus un samazinot aizkavēšanos pieteikumu dokumentācijas novērtēšanā augu aizsardzības līdzekļu darbīgo vielu un produktu atļauju apstiprināšanai un atjaunošanai, kā arī palielināt kompetenci mikroorganismu novērtēšanas jomā un ar to saistītās sistēmas reformas.

Viens no ES Zaļā kursa mērķiem ir mazināt ķīmisko augu aizsardzības līdzekļu lietošanu. Izstrādājot stratēģijā “No lauka līdz galdam” ietverto rīcības plānu, EK ir pārskatījusi augu aizsardzības līdzekļu regulējumu, lai atvieglotu tādu augu aizsardzības līdzekļu laišanu tirgū, kas satur bioloģiski aktīvas vielas, un 2022. gada 21. novembrī ES stājās spēkā jauni apstiprināšanas kritēriji šādu vielu lietošanai lauksaimniecībā. Dažādu alternatīvu augu aizsardzības līdzekļu pieejamība ir priekšnoteikums, lai bioloģiskajā lauksaimniecībā būtu iespējams ierobežot kaitēkļus, slimības un nezāles. Paredzams, ka jaunais regulējums nozīmīgi palielinās komersantu interesi par jaunu augu aizsardzības līdzekļu reģistrāciju Latvijā, tāpēc nepieciešams piesaistīt jaunus speciālistus šādu līdzekļu novērtēšanas un reģistrācijas procesa nodrošināšanai.


Valsts augu aizsardzības dienests (turpmāk – VAAD) sagatavoja SMP projekta “Uzlabot darbīgo vielu un augu aizsardzības līdzekļu novērtēšanas procesu, stiprinot Valsts augu aizsardzības dienesta kapacitāti un kompetenci” (turpmāk – projekts) pieteikumu un iesniedza to 2023. gada 25. aprīlī.
Zemkopības ministrija 2023. gada 24. aprīlī nosūtīja atbalsta vēstuli ES Grantam, atbalstot VAAD sagatavoto projekta pieteikumu.
EK Eiropas Veselības un digitālā izpildaģentūra (angļu val. European Health and Digital Executive Agency) 2023. gada 6. jūlijā atbalstīja VAAD iesniegto projektu Nr. 101137400 – SPPS PPD 2023, aicinot projekta līguma dokumentāciju sagatavot šādā laika grafikā:
· granta līguma dokumentācijas precizēšana – 31.08.2023.;
· deklarācijas sagatavošana – 31.08.2023.;
· granta līguma parakstīšana, kas sākotnēji plānota 06.11.2023. Notiek līguma projekta saskaņošanas process, kas varētu beigties 2023. gada decembrī.

Projekta mērķis ir samazināt darbīgo vielu novērtējumu, kā arī augu aizsardzības līdzekļu reģistrācijas un savstarpējās atzīšanas novērtējumu kavējumus, palielināt kompetenci mikroorganismu novērtēšanā un panākt pilnīgu izmaksu atgūšanu par sniegtajiem pakalpojumiem, palielinot VAAD kapacitāti un pilnveidojot procesus.

Sasniedzamie rezultāti:
1) nodrošināt VAAD ar kompetentiem un pieredzējušiem ekspertiem darbīgo vielu novērtēšanas, kā arī augu aizsardzības līdzekļu reģistrācijas jomā, lai saīsinātu dokumentācijas sagatavošanas termiņus; 
2) palielināt kompetenci mikroorganismu novērtēšanā; 
3) panākt pilnu izmaksu atgūšanu un uzturēt tās sistēmu, aktualizējot VAAD cenrādi saistībā ar darbīgo vielu novērtējumiem, augu aizsardzības līdzekļu reģistrāciju un savstarpējo atzīšanu.

Lai sasniegtu projekta mērķi, tiks stiprināta VAAD kapacitāte un kompetence, pieņemot jaunus darbiniekus.

Projekta kopējais finansējums ir 855 285 euro. EK sedz 75 % jeb 641 464 euro no kopējām izmaksām, Latvijas līdzfinansējums ir 25% apmērā jeb 213 821 euro.

Plānots, ka VAAD saņems EK piešķirto finansējumu šādā apmērā un kārtībā:
· avansa maksājumu 50 % apmērā no EK segtās summas (320 732 euro) 30 dienu laikā pēc granta līguma parakstīšanas 10 dienas pirms projekta uzsākšanas;
· avansa un starpmaksājumu summa nepārsniedz 90 % no kopējā projekta budžeta;
· gala maksājums līdz 10 % no kopējā finansējuma tiks pārskaitīts, pamatojoties uz EK novērtējumu par noslēguma pārskatu par projekta attiecināmajiem izdevumiem. 
Tā kā projektā plānotā naudas plūsma ir nevienmērīga, lai nodrošinātu finanšu plūsmas nepārtrauktību, ir nepieciešams priekšfinansējums no valsts budžeta. Sākot no 2025. gada, Zemkopības ministrijai (Valsts augu aizsardzības dienestam) nepieciešams valsts budžeta līdzfinansējums 213 821 euro apmērā un valsts budžeta priekšfinansējums 320 732 euro apmērā. Projektā tiks saņemts avansa maksājums 50% apmērā, ar kuru tiks uzsākta projekta īstenošana. Tā kā projekta gaita nav precīzi prognozējama, starpmaksājumu saņemšanas laiki var atšķirties no sākotnēji plānotā. Turklāt projektā lielākā izmaksu pozīcija ir personāla atalgojums, tāpēc ir īpaši svarīgi nodrošināt finanšu plūsmas nepārtrauktību.
VAAD pēc maksājumu saņemšanas no EK tos ieskaitīs valsts budžeta ieņēmumos.
Tādējādi, lai atbilstoši Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr. 421) paredzētajai kārtībai varētu iesniegt pieprasījumu valsts budžeta līdzekļu priekšfinansējuma un līdzfinansējuma nodrošināšanai, Zemkopības ministrija ir sagatavojusi informatīvo ziņojumu par iespēju uzņemties valsts budžeta ilgtermiņa saistības projekta īstenošanai.

2. Izmaksas un finansiālie nosacījumi saskaņā ar projektu
Projekta īstenošanai plānotie VAAD izdevumi pa finansējuma veidiem un gadiem ir šādi.
	Izdevumu pozīcijas 
	2024.
	2025.
	2026.
	2027.
	2028.
	Kopā

	Tiešās izmaksas (atlīdzība vienam ekspertam sešus mēnešus) 
	15 590
	 
	 
	 
	 
	15 590

	Tiešās izmaksas (atlīdzība četriem ekspertiem 60 mēnešus) 
	138 870
	152804
	159 657
	165 636
	166 775
	783 742

	Tiešās izmaksas kopā
	154 460
	152 804
	159 657
	165 636
	166 775
	799 332

	Netiešās izmaksas 7 %
	10 812
	10 696
	11 176
	11 595
	11 674
	55 953

	Kopā: 
	165 272
	163 500
	170 833
	177 231
	178 449
	855 285


Ar saņemto avansu (320 732 euro) ir nosedzami 2024. gada un daļēji arī 2025. gada projekta īstenošanai nepieciešamie izdevumi, bet turpmāk projekta īstenošanai ir vajadzīgs valsts budžeta līdzfinansējums 213 821 euro apmērā, kā arī, lai nodrošinātu finanšu plūsmas nepārtrauktību, ir vajadzīgs valsts budžeta priekšfinansējums 320 732 euro apmērā. Nepieciešamo valsts budžeta līdzfinansējumu un valsts budžeta priekšfinansējumu Zemkopības ministrija pieprasīs no valsts budžeta programmas 80.00.00. “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”. Savukārt no EK saņemtie maksājumi tiks novirzīti valsts budžeta ieņēmumos.

	Finansējums 
	2024.
	2025.
	2026.
	2027.
	2028.
	Kopā

	EK avansa maksājums
	320 732
	 
	 
	 
	 
	320 732

	Valsts budžeta priekšfinansējums 
	0
	80 183
	80 183
	80 183
	80 183
	320 732

	Valsts budžeta līdzfinansējums 
	0
	53 455
	53 455
	53 455
	53 456
	213 821

	Kopā
	320 732
	133 638
	133 638
	133 638
	133 639
	855 285




Saskaņā ar projekta pieteikumu ir plānota šāda atlīdzība.
	Amata nosaukums
	Mēnešu skaits
	Vidējā atlīdzība mēnesī (mēnešalga + VSAOI + piemaksas 5 %, prēmija 10 %, sociālās garantijas 5 %)
	Budžets amatam
	Amata klasifikācija
	Mēnešalga 2024. gadā
	Provizoriskā mēnešalga 2025.–2028. gadā

	Administratīvais darbinieks (vecākais eksperts) 
	6
	2598
	
15 590,14
	vecākais eksperts, klasificēts 36. saimē, III līmenī, 9. mēnešalgu grupa
	1752 EUR
	 

	Administratīvais darbinieks (vecākais eksperts) 
	60
	2857
	
171 455,92 EUR
	vecākais eksperts, klasificēts 36. saimē, III līmenī, 9. mēnešalgu grupa
	1752 EUR
	1857–2075 EUR

	Vecākais eksperts mikrobioloģijā
	60
	
3402
	
204 095,54
	vecākais eksperts, klasificēts 36. saimē, IV līmenī, 10. mēnešalgu grupa
	2017 EUR
	2243–2432 EUR

	Vecākais eksperts ekotoksikoloģijā
	60
	
3402
	
204 095,54
	vecākais eksperts, klasificēts 36. saimē, IV līmenī, 10. mēnešalgu grupa
	2017 EUR
	2243–2432 EUR

	Vecākais eksperts efektivitātes izmēģinājumu jomā
	60
	
3402
	
204 095,54
	vecākais eksperts, klasificēts 36. saimē, IV līmenī, 10. mēnešalgu grupa
	2017 EUR
	2243–2432 EUR

	Kopā atlīdzībai*
	 
	 
	
799 332
	 
	 
	 

	Netiešās izmaksas
	 
	 
	
55 953
	 
	 
	 

	KOPĀ projektam
	 
	 
	
855 285

	 
	 
	 


* Izmaksas plānotas atbilstoši Valsts un pašvaldību institūciju amatpersonu un darbinieku atlīdzības likumam, ņemot vērā pretendentu individuālās novērtējuma pakāpes un VAAD darba samaksas kārtību atbilstoši bāzes algas prognozējamajām izmaiņām, kas 2025. gadam noteiktas ne vairāk kā 6 % apmērā, bet turpmāk – atbilstoši makroekonomiskajām prognozēm. 
	Gads
	Amata nosaukums
	Mēnešalgas likme
	Atlīdzība
gadam
	Vispārējās piemaksas gadā 5 % 
	Prēmija, naudas balva 10 %
	Sociālās garantijas 5 %
	KOPĀ 

	2024.
	Vecākais eksperts, 36. saime, III līmenis, 9. mēnešalgu grupa
	1752
	25 983,56
	1299,18
	2598,36
	1299,18
	31 180,28

	2024.
	Vecākais eksperts, 36. saime, IV līmenis, 10. mēnešalgu grupa
	2017
	29 913,72
	1495,69
	2991,37
	1495,69
	35 896,47

	2024.
	Vecākais eksperts, 36. saime, IV līmenis, 10. mēnešalgu grupa
	2017
	29 913,72
	1495,69
	2991,37
	1495,69
	35 896,48

	2024.
	Vecākais eksperts, 36. saime, IV līmenis, 10. mēnešalgu grupa
	2017
	29 913,72
	1495,69
	2991,37
	1495,69
	35 896,48

	
	
	
	Atlīdzība 6 mēnešiem
	
	
	
	

	2024.
	Vecākais eksperts, 36. saime, III līmenis, 9. mēnešalgu grupa
	1752
	12 991,78
	649,59
	1299,18
	649,59
	15 590,14



	Gads
	Amata nosaukums
	Mēnešalgas likme
	Atlīdzība
gadam
	Vispārējās piemaksas gadā 5 % 
	Prēmija, naudas balva 10 %
	Sociālās garantijas 5 %
	KOPĀ 

	2025.
	Vecākais eksperts, 36. saime, III līmenis, 9. mēnešalgu grupa
	1857
	27 540,80
	1377,04
	2754,08
	1377,04
	33 048,95

	2025.
	Vecākais eksperts, 36. saime, IV līmenis, 10. mēnešalgu grupa
	2243
	33 265,48
	1663,27
	3326,55
	1663,27
	39 918,58

	2025.
	Vecākais eksperts, 36. saime, IV līmenis, 10. mēnešalgu grupa
	2243
	33 265,48
	1663,27
	3326,55
	1663,27
	39 918,58

	2025.
	Vecākais eksperts, 36. saime, IV līmenis, 10. mēnešalgu grupa
	2243
	33 265,48
	1663,27
	3326,55
	1663,27
	39 918,58



	Gads
	Amata nosaukums
	Mēnešalgas likme
	Atlīdzība
gadam
	Vispārējās piemaksas gadā 5% 
	Prēmija, naudas balva 10 %
	Sociālās garantijas 5 %
	KOPĀ 

	2026.
	Vecākais eksperts, 36. saime, III līmenis, 9. mēnešalgu grupa
	1939
	28 756,92
	1437,85
	2875,69
	1437,85
	34 508,31

	2026.
	Vecākais eksperts, 36. saime, IV līmenis, 10. mēnešalgu grupa
	2344
	34 763,40
	1738,17
	3476,34
	1738,17
	41 716,07

	2026.
	Vecākais eksperts, 36. saime, IV līmenis, 10. mēnešalgu grupa
	2344
	34 763,40
	1738,17
	3476,34
	1738,17
	41 716,07

	2026.
	Vecākais eksperts, 36. saime, IV līmenis, 10. mēnešalgu grupa
	2344
	34 763,40
	1738,17
	3476,34
	1738,17
	41 716,07



	Gads
	Amata nosaukums
	Mēnešalgas likme
	Atlīdzība
gadam
	Vispārējās piemaksas gadā 5 % 
	Prēmija, naudas balva 10 %
	Sociālās garantijas 5 %
	KOPĀ 

	2027. 
	Vecākais eksperts, 36. saime, III līmenis, 9. mēnešalgu grupa
	2011
	29 824,74
	1491,24
	2982,47
	1491,24
	35 789,69

	2027.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21

	2027.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21

	2027.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21



	Gads
	Amata nosaukums
	Mēnešalgas likme
	Atlīdzība
gadam
	Vispārējās piemaksas gadā 5 % 
	Prēmija, naudas balva 10 %
	Sociālās garantijas 5 %
	KOPĀ 

	2028.
	Vecākais eksperts, 36. saime, III līmenis, 9. mēnešalgu grupa
	2075
	30 773,91
	1538,70
	3077,39
	1538,70
	36 928,69

	2028.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21

	2028.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21

	2028.
	Vecākais eksperts, 36. saime, IV līmenis, 10. mēnešalgu grupa
	2432
	36 068,51
	1803,43
	3606,85
	1803,43
	43 282,21



3. Ieguvumi no projekta īstenošanas Latvijā
Īstenojot projektu, tiks palielinātas Latvijas spējas nodrošināt augu aizsardzības līdzekļu, īpaši mikrobioloģisko augu aizsardzības līdzekļu un darbīgo vielu novērtēšanas procesu, tiks uzturēta plānošanas un kontroles sistēma un panākta procesa īstenošanai nepieciešamo izmaksu atgūšana.
Tiks veicināta efektīvu, cilvēku veselībai un videi drošu augu aizsardzības līdzekļu pieejamība Latvijas lauksaimniekiem, īpaši bioloģiskajā lauksaimniecībā, kurā kaitēkļu slimību un nezāļu ierobežošanai pieejamais augu aizsardzības līdzekļu klāsts ir ļoti ierobežots. Ar alternatīvu līdzekļu labāku pieejamību tiks mazināta lauksaimnieku atkarība no ķīmisko augu aizsardzības līdzekļu lietošanas, tā veicinot ES Zaļā kursa mērķa izpildi, t.i., mazināt ķīmisko augu aizsardzības līdzekļu lietošanu un ar to saistīto risku.
VAAD ir kompetentā iestāde, kas reģistrē ķīmiskus un mikroorganismus saturošus augu aizsardzības līdzekļus un piešķir atļauju to laišanai tirgū saskaņā ar regulu Nr. 1107/2009.
Latvijā augu aizsardzības līdzekļi tiek laisti tirgū un lietoti pēc tam, kad ir veikts to visaptverošs un zinātniski pamatots novērtējums saskaņā ar regulu Nr. 1107/2009 un vadlīnijām ES un Ziemeļu zonā, kas ietver Baltijas valstis, Zviedriju, Somiju un Dāniju. Latvijā augu aizsardzības līdzeklis tiek reģistrēts tikai tad, ja šajā novērtējumā ir secināts, ka augu aizsardzības līdzeklis dod noteiktu labumu augkopībai un tam nav kaitīgas ietekmes uz cilvēku un dzīvnieku veselību, ne arī nevēlamas iedarbības uz vidi. Tas drīkst saturēt tikai tādas vielas, kas iekļautas ES apstiprināto darbīgo vielu sarakstā.
Saskaņā ar regulas Nr. 1107/2009 īstenotajām darbīgo vielu ES apstiprinājuma atjaunošanas darba programmām Latvija pašlaik ir nominēta par ES ziņotājvalsti piecu darbīgo vielu riska novērtējumu sagatavošanai, kā arī par līdzziņotājvalsti attiecībā uz trīs darbīgajām vielām. ES ir vērojama tendence no tirgus izņemt ķīmiskās darbīgās vielas, tāpēc palielinās gan komersantu interese par dzīvos organismus saturošu augu aizsardzības līdzekļu reģistrāciju, mikroorganismu, vīrusu un citu neķīmisku darbīgo vielu apstiprināšanu, gan pieprasījumu skaits Latvijai būt par ziņotājvalsti ES apstiprināšanas procesā. Pēc Apvienotās Karalistes izstāšanās no ES dalībvalstīm ir palielinājies darba apjoms darbīgo vielu un augu aizsardzības līdzekļu riska novērtējumā. Palielinās arī komersantu pieprasījums VAAD veikt darbīgo vielu ekvivalences novērtējumus. Lai veicinātu pāreju uz augu aizsardzības līdzekļu izmantošanu ar, cik vien iespējams, mazāku risku, vairākas augu aizsardzības līdzekļu darbīgās vielas ES ir apstiprinātas kā aizstājamas. Pirms šādas vielas saturošu augu aizsardzības līdzekļu reģistrācijas VAAD veic salīdzinošos novērtējumus, izskatot iespējas tos aizstāt ar nekaitīgākiem produktiem un neķīmiskas kaitīgo organismu kontroles vai profilakses metodēm.
Pēc regulas Nr. 1107/2009 stāšanās spēkā VAAD ekspertiem nācās apgūt jaunas zonālās vērtēšanas procedūras un tiesību aktu prasības, kā arī darbīgo vielu novērtēšanas procesu, jo Latvija pirmo atjaunošanas novērtējuma ziņojumu sagatavoja tikai 2017. gadā.
[bookmark: _Hlk147315894]Pašreizējo darbīgo vielu novērtējumu, augu aizsardzības līdzekļu reģistrācijas un savstarpējās atzīšanas novērtējumu procedūru izcenojumi pēdējo reizi pārskatīti 2012. gadā un apstiprināti ar Ministru kabineta 2012. gada 10. jūlija noteikumiem Nr. 493 “Valsts augu aizsardzības dienesta maksas pakalpojumu cenrādis”. Izcenojumi bija jāpārskata, jo tie neatspoguļo pašreizējās darbaspēka izmaksas un ekonomisko situāciju valstī. Reizē ar šo projekta īstenošanu būs iespēja padziļināti izpētīt citu ES dalībvalstu izcenojumu veidošanas struktūru un, sagatavojot darbīgo vielu novērtējumu, ņemt vērā augu aizsardzības līdzekļu reģistrācijas un savstarpējās atzīšanas novērtējumu procedūru izcenojumus Latvijā.
Ieguvumi, īstenojot projektu:
1) tiks palielināta VAAD konkurētspēja starp citām ES dalībvalstīm, sagatavojot darbīgo vielu novērtējumus un sniedzot savstarpējās atzīšanas un augu aizsardzības līdzekļu reģistrācijas pakalpojumu;
2) ieviesta pilnīga izmaksu atgūšanas sistēma;
3) nodrošināta kvalificētu ekspertu piesaistīšana VAAD;
4) nodrošināta ekspertu kvalifikācijas uzturēšana;
5) samazināti darbīgo vielu, augu aizsardzības līdzekļu reģistrācijas un savstarpējās atzīšanas novērtējumu sagatavošanas termiņi;
6) nodrošināts, ka pēc izstrādātas izcenojumu veidošanas struktūras tiek regulāri aktualizēts VAAD cenrādis, virzot to apstiprināšanai Ministru kabinetā saskaņā ar noteikto kārtību, kādā tiek apstiprināti valsts budžeta iestāžu maksas pakalpojumu cenrāži.
Saskaņā ar projekta nolikumu projektam no 2024. gada 1. janvāra ir paredzēts piesaistīt šādus speciālistus:
1) pirmajā projekta ieviešanas gadā uz sešiem mēnešiem vienu administratīvo darbinieku, kas sagatavotu jaunu cenrādi darbīgo vielu novērtēšanai, augu aizsardzības līdzekļu reģistrēšanai un savstarpējās atzīšanas procesiem;
2) piecos projekta ieviešanas gados (60 mēneši) četrus ekspertus – vecāko ekspertu mikrobioloģijā, vecāko ekspertu ekotoksioloģijā, vecāko ekspertu efektivitātes novērtēšanā un vecāko ekspertu procesu pārvaldītāju.

Piesaistītie speciālisti:
a) veiks datu analīzi un izstrādās VAAD cenrādi, ņemot vērā pārējo dalībvalstu cenrāžu struktūru; 
b) sagatavos darbīgo vielu, augu aizsardzības līdzekļu reģistrācijas, kā arī savstarpējās atzīšanas novērtējumus, ievērojot optimālus termiņus;
c) nodrošinās nepieciešamo kompetenci mikroorganismu novērtēšanas jomā;
d) nodrošinās plānošanas un kontroles sistēmu un datu analīzi, kā arī regulāri aktualizēs VAAD cenrādi.

[bookmark: _Hlk149776390]Pēc projekta īstenošanas Valsts augu aizsardzības dienestam būs nepieciešamas četras amata vietas uz pastāvīgu laiku, lai panāktu izmaksu pilnīgu atgūšanu un nodrošinātu darbīgo vielu novērtējumu, augu aizsardzības līdzekļu reģistrācijas novērtējumu s, kā arī savstarpējās atzīšanas novērtējumu sagatavošanu optimālā termiņā, tā palielinot arī sagatavojamo novērtējumu daudzumu. Amata vietas projekta īstenošanai un pēc projekta īstenošanas tiks pārdalītas Zemkopības ministrijas resorā. Nepieciešamo finansējumu amata vietām no 2029. gada 1. janvāra Valsts augu aizsardzības dienestam nodrošināt no iestādes budžeta līdzekļiem, pārskatot budžeta izdevumus.

4. Priekšlikumi turpmākai rīcībai

Tā kā dalība ārvalstu finanšu instrumentu projektos ir vērtīga ne tikai Zemkopības ministrijai, bet arī visas nozares attīstībai, tā iegūstot jaunu pieredzi un zināšanas projektu veiksmīgai ieviešanai un īstenošanai, pēc projekta apstiprināšanas atļaut Zemkopības ministrijai (VAAD) uzņemties papildu valsts budžeta ilgtermiņa saistības 855 285 euro apmērā, lai nodrošinātu sekmīgu projekta pasākumu īstenošanu.
EK sedz 75 % no kopējām izmaksām, tas ir, 641 464 euro. Latvijas valsts līdzfinansējums nepieciešams 213 821 euro apmērā.
Īstenojot projektu, tiktu veicināts ķīmisko augu aizsardzības līdzekļu lietošanas samazinājums atbilstoši ES Zaļajam kursam, visaptverošajai bioloģiskās daudzveidības stratēģijai un stratēģijai “No lauka līdz galdam”. 
· Zemkopības ministrijai, sākot ar 2025. gadu, būs jāiesniedz Finanšu ministrijā pieprasījums finansējuma pārdalei no valsts pamatbudžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, lai nodrošinātu valsts budžeta līdzfinansējumu 213 821 euro apmērā un valsts budžeta priekšfinansējumu 320 732 euro apmērā projekta īstenošanai.
· Zemkopības ministrijai (Valsts augu aizsardzības dienestam) pēc maksājumu saņemšanas no Eiropas Komisijas būs jānodrošina saņemtā finansējuma ieskaitīšana valsts pamatbudžeta ieņēmumos no valsts budžeta piešķirtā priekšfinansējuma apmērā.
· Pēc projekta īstenošanas Valsts augu aizsardzības dienestam būs nepieciešamas četras amata vietas uz pastāvīgu laiku, panākot izmaksu pilnīgu atgūšanu un nodrošinot darbīgo vielu novērtējumu, augu aizsardzības līdzekļu reģistrācijas novērtējumu sagatavošanu, kā arī savstarpējās atzīšanas novērtējumu sagatavošanu optimālos termiņus, tādējādi palielinot arī sagatavojamo novērtējumu daudzumu. Amata vietas projekta īstenošanai un pēc projekta īstenošanas tiks pārdalītas Zemkopības ministrijas resorā. Nepieciešamo finansējumu amata vietām no 2029. gada 1. janvāra Valsts augu aizsardzības dienestam būs jānodrošina no iestādes budžeta līdzekļiem, veicot budžeta izdevumu pārskatīšanu.
· 

